
“Grozījumi likumā “Par skaidras naudas deklarēšanu uz valsts robežas””
Izdarīt likumā "Par skaidras naudas deklarēšanu uz valsts robežas" (Latvijas Vēstnesis, 2007, 62. nr.; 2013, 194. nr.; 2019, 41., 129. nr; 2023, 84A, nr.) šādus grozījumus:
1. 3.pantā:
 
papildināt pirmo daļu pēc vārdiem "Valsts ieņēmumu dienests" ar vārdiem “un Nodokļu un muitas policija.”;
 
papildināt ar ceturto un piekto daļu šādā redakcijā:
 
· "(4) Kompetentās iestādes funkcijas skaidras naudas un nepavadītas skaidras naudas, ko ieved Latvijas Republikā vai izved no tās, šķērsojot valsts iekšējo robežu, kontroles nodrošināšanai veic Nodokļu un muitas policija.
· (5) Kompetentās iestādes funkcijas skaidras naudas kontroles nodrošināšanai, ko ieved Latvijas Republikā vai izved no tās, šķērsojot valsts iekšējo robežu vietās, kurās tiek veikta muitas kontrole, veic arī Valsts ieņēmumu dienests. "
2. Aizstāt 5.panta piektajā daļā vārdu “savā” ar vārdiem “Valsts ieņēmumu dienesta”.
3. 6 pantā:
 
aizstāt otrajā daļā vārdus “Valsts ieņēmumu dienests” ar vārdiem “Valsts ieņēmumu dienests un Nodokļu un muitas policija”;
 
aizstāt 2.1 daļā vārdus “Valsts ieņēmumu dienests” ar vārdiem “Valsts ieņēmumu dienests un Nodokļu un muitas policija”.
 
4. 7.pantā:
 
izteikt trešo daļu šādā redakcijā:
 
· "(3) Administratīvā pārkāpuma procesu par šā panta pirmajā un otrajā daļā minētajiem pārkāpumiem, kas izdarīti, šķērsojot valsts ārējo robežu,  veic Valsts ieņēmumu dienests.” 
papildināt ar 3.1 un 3.2 daļu šādā redakcijā:
 
· "(3)1 Administratīvā pārkāpuma procesu par šā panta pirmajā un otrajā daļā minētajiem pārkāpumiem, kas izdarīti, šķērsojot valsts ārējo robežu, līdz administratīvā pārkāpuma lietas izskatīšanai veic arī Nodokļu un muitas policija. Administratīvā pārkāpuma lietu izskata Valsts ieņēmumu dienests.
· 
· (3)2 Administratīvā pārkāpuma procesu par šā panta pirmajā un otrajā daļā minētajiem pārkāpumiem, kas izdarīti, šķērsojot valsts iekšējo robežu, veic tā kompetentā iestāde, kura ir konstatējusi pārkāpumu."
Likums stājas spēkā 2026.gada 1.janvārī.

